钦定古今图书集成/理学汇编/经籍典/第151卷 > 宋郑樵诗辨妄 > 豳风辩
## 钦定古今图书集成/理学汇编/经籍典/第151卷 > 宋郑樵诗辨妄 > 豳风辩

《周》《召》《邶》《鄘》《卫》《王》《郑》《洛邑》，《齐》《豳》《秦》《魏》《唐》《陈》《桧》《曹》，此夫子
未删之前，季札观周乐《国风》之次第也。《周》《召》《邶》《鄘》《卫》
《王》《郑》《齐》《魏》《唐》《陈》《秦》《桧》《曹》《豳》，此今《诗国风》之次第十五，
《国风》初无增损，或谓夫子离卫降王，进郑退齐，入魏
与秦，以一己之私揣摩圣人之意，无是理也。然圣人
必以《豳》之风置之《桧》《曹》之下者，何也？盖习乱者必思
治，伤今者必思古。《桧》终于《匪风》，思周道也；《曹》终于《下
泉》，思治也。天下后世苟有《下泉》之思治、《匪风》之思周
道，则陈、淫、桧、乱之治一变而复见《豳风》之正，圣人序
《诗》所以寓其变于十五国风之末者，此也。《豳风》《豳》《雅》
《豳》《颂》，圣人以《豳诗》列于《风》《雅》之间，谓其不纯《风》而可
以雅，骎骎乎移风而即于雅也，所以系风之末，居雅
之前者，此也。或谓《七月鸱鸮》之诗，其言则雅，其体则
风，虽非妇人女子之言，实妇人女子之体也，故列之
《风》《雅》《颂》之间，圣人有深意也。

齐、鲁、卫三家之诗皆无《七月》篇。或谓《豳风》七篇，自《鸱鸮》以下六篇皆非豳事，独《七月》一篇岂足以当一国之事？《周礼》有《豳》，《雅》《颂》岂不为有豳诗而今亡之乎？故齐、鲁、韩三家之诗皆无《七月篇》。然则《豳诗》有亡者，不可得而知之也。周、召、王豳之风同出于

周而分于西